text: Med bussen til CD-fest på diskoteket
  06 maj 2010 kl. 10.40
  Den 18-årige Camilla Muxoll fra Haderslev udgiver i dag en ny CD med sangen "Hvad jeg kan ta'", og det er noget, der skal fejres.
  Den unge sangerinde, der kalder sig Cami L, har arrangeret gratis bus-transport fra Haderslev til Vejle, så hendes fans kan være med til at markere udgivelsen af hendes CD ved en sammenkomst på diskoteket "Club Foam". 
  Camilla bor hos sine forældre på Simmerstedvej i Haderslev og er gymnasieelev på Haderslev Katedralskole. For et par år siden blev hun nummer to i TV 2-konkurrencen "Scenen er din". Hun vandt på sin dans, men nu synger hun også.
  Cami L. udgiver også en musikvideo i forbindelse med sin nye CD.
  